ראניה, מלכת ירדן

ביוגרפיה

ראניה אל-יאסין נולדה בכווית לפייצל סדקי אל-יאסין ואלהאם יאסין, פלסטינים אשר במקור מטולכרם. למדה בתיכון ב"ניו אינגליש סקול" בכווית סיטי. לאחר מכן ראניה השלימה תואר ראשון במנהל עסקים באוניברסיטה האמריקאית בקהיר (1991). בעת סיום לימודיה באוניברסיטה האמריקנית היא עבדה לתקופה קצרה בשיווק ב-Citibank ולאחר מכן עבור אפל בעמאן.
בספטמבר 2007 CNN שידרו ראיון שבו פריד זקריה ראיין את המלכה ראניה. בראיון המלכה אמרה כי היא איננה מתנגדת לבחירתן האישית של נשים ללבוש את הרעלה המוסלמית, החג׳אב, כל עוד זה לא נובע מחובה. היא ציינה גם כן כי לדעתה חובה שתהיה לנשים מוסלמיות מודרנית הזכות ללבוש כל רעלה מבחירתן האישית וללא ״לחץ״ על ידי פרשנות שמרנית של החוק האסלאמי בחברה. ראניה עצמה נצפתה לובשת רעלה או כובע מסוגנן בחתונות מתוקשרות ובזמן פגישות עם האפיפיור ברומא.
ראניה נישאה למלך עבדאללה השני ב-10 ביוני 1993 ונולדו להם ארבעה ילדים: הנסיך חוסיין (28 ביוני 1994), הנסיכה אימאן (27 בספטמבר 1996), הנסיכה סלמה (26 בספטמבר 2000) והנסיך האשם (30 בינואר 2005). ב-7 בפברואר 1999 הוכתרה למלכת ירדן והיא רעייתו של עבדאללה השני, מלך ירדן. המלכה נכנסה לספר השיאים של גינס עקב היותה המלכה הצעירה ביותר בעולם (בעת שהומלכה). היא דורגה בתור הגברת הראשונה היפה ביותר בעולם על ידי מגזין הארפרס בזאר ב-2011.

פעילות פוליטית

לאחר שהפכה לגברת הראשונה בממלכה, עסקה המלכה ראניה בנושאים לאומיים ובינלאומיים בתחומי איכות הסביבה, בריאות, נוער ונושאים אחרים. באפריל 2011 נמסר שבירדן התפרסמו מחאות נגד השתתפותה הפעילה בישיבות עם פוליטיקאים בכירים מהעולם והטייתה את התקציב הממלכתי לטובת הפליטים הפלסטינים בירדן, בני עמה.

חינוך ובריאות

ביולי 2005 בשיתוף עם משרד החינוך הירדני, המלך והמלכה השיקו פרס שנתי למורים בירדן. המלכה היא גם יושבת הראש של מוזיאון הילדים האינטראקטיבי הראשון בירדן. המוזיאון נפתח במאי 2007 ומכוון לעודד ולטפח למידה לאורך כל החיים לילדים ומשפחותיהם. באפריל 2008, המלכה השיקה את תוכנית ״מדרסתי״ (״בית הספר שלי״), שותפות ציבורית-פרטית אשר מכוונת לרהט מחדש 500 מבתי הספר הציבוריים בירדן בטווח זמן של חמש שנים. בתחום ההשכלה הגבוהה, תוכנית המלגות ע״ש המלכה ראניה משתפת פעולה עם מספר אוניברסיטאות מסביב לעולם. המלכה ראניה היא גם יושבת הראש של האיגוד המלכותי הירדני למודעות בריאותית.

פעילות קהילתית

הפרויקט הראשון של המלכה ראניה היה הקמת קרן נהר הירדן (JRF) ב-1995, גוף חוץ-ממשלתי הפועל לעידוד אוכלוסיות עם הכנסה נמוכה.
לצד זאת המלכה הקימה את תוכנית נהר הירדן לילדים (JRPC) כדי להציב את רווחת הילדים מעל אג׳נדות פוליטיות ואיסורים חברתיים. דבר זה הוביל להקמתה של התוכנית של קרן נהר הירדן לביטחון של ילדים ב-1998, אשר פועלת להגן על ילדים בסיכון של אלימות במשפחה ואשר הוציאה לפועל קמפיין ארוך טווח כדי להעלות את המודעות הציבורית בנוגע לאלימות כנגד ילדים. מותם של שני ילדים בעמאן כתוצאה מאלימות במשפחה בתחילת 2009 הובילה את המלכה ראניה לקרוא לפגישת חירום של גורמים ממשלתיים ולא ממשלתיים כדי לדון בכשלים של המערכת.
ב-2009 כדי לחגוג את עשור להמלכתו של בעלה, המלכה ראניה השיקה פרס לגיבורים קהילתיים, כדי לרכז תשומת לב להישגים של יחידים וקבוצות אשר סייעו לקהילות שלהם.

נוער

המלכה ראניה אמרה כי חלק מרכזי בחינוך הוא הקניית כלים לאנשים צעירים כדי שיוכלו לתפקד בצורה המיטבית בסביבת העבודה.
המלכה יזמה את קרן אל-עמאן לעתיד היתומים ב-2003, ושיתפה פעולה עם אוניברסיטאות מסביב לעולם כדי לספק מלגות לתלמידים ירדנים שלומדים מחוץ לירדן. היא תומכת בארגון יזמים צעירים אשר הוקם ב-1999 אך מוסד כעמותה בירדן ע״י המלכה ב-2001. במסגרת תפקידה כשגרירה אזורית של INJAZ המלכה לימדה ובאה במגע עם צעירים ממדינות אחרות. היא גם השיקה את הנוכחות של INJAZ במקומות אחרים בעולם הערבי. ב-2008 בפורום הכלכלי העולמי בדאבוס שבשווייץ היא השיקה את קמפיין ״מחזקים מיליון בני נוער ערבים עד 2018״ אשר הגיע במקור מ-INJAZ.

חינוך בינלאומי

בנובמבר 2000, כהוקרה על מחויבותה לנושאי ילדים ונוער, קרן החירום הבינלאומית של האומות המאוחדות לילדים (UNICEF) הזמינה את המלכה ראניה להצטרף ליוזמתה להנהגה עולמית. המלכה ראניה עבדה לצד ראשי מדינות אחרים, ביניהם נשיא דרום אפריקה לשעבר נלסון מנדלה, בתנועה עולמית תוך שאיפה לשפר את רווחתם של הילדים. בינואר 2007, המלכה ראניה הוכרתה על ידי UNICEF בתור הנציגה המכובדת הראשונה עבור הילדים. באוגוסט 2009, המלכה ראניה הפכה ליושבת ראש עולמית של כבוד של יוזמת האומות המאוחדות לחינוך עבור נשים (UNGEI).
כתומכת עקבית של הקמפיין העולמי לחינוך (GCE), המלכה ראניה נפגשה עם ילדים ונשים בדרום אפריקה ביוהנסבורג ובסווטו במרץ 2009. המלך ראניה ונשים אחרות הקריאו ביחד סיפורים קצרים מתוך The Big Read לילדים בניסיון לעודד אוריינות. אחד מהסיפורים הקצרים, ״מאהא מההרים״, נתרם על ידי המלכה ראניה.
במהלך מסע שלה לארצות הברית באפריל 2009, המלכה ראניה הצטרפה לפעילות החינוך חברת בית הנבחרים האמריקאי ניטה לאווי ויועץ המיוחד לנשיא ג׳ין שפרלינג כדי להשיק את The Big Read כחלק משבוע הפעילות של הקמפיין העולמי לחינוך הקורא לחינוך בסיסי לכל ילדי העולם. היא זכתה לאירוח על ידי הגברת הראשונה של ארצות הברית, מישל אובמה, באותו מסע.
ב-20 באוגוסט 2009, המלכה ראניה הייתה אחת המקימות והמובילות של קמפיין 1GOAL Education for All לצד גארי ליניקר וכדורגלנים מפורסמים אחרים באצטדיון ומבלי בלונדון. המלכה ראניה היא גם המקימה והמוביל של קמפיין 1GOAL כדי להביא יחדיו את האוהדים של מונדיאל 2010, במהלך אירוע הספורט היחיד הגדול בעולם כדי לקרוא למנהיגי העולם להעניק חינוך ל-75 מיליון ילדים שאינם רשומים בבתי ספר. ב-6 באוקטובר 2009 המלכה ראניה יחד עם ראש ממשלת בריטניה גורדון בראון, נשיא FIFA ג׳וזף בלאטר, נשיא דרום אפריקה ג׳ייקוב זומה וראשי מדינה אחרים ביצעו את ההשקה העולמית של 1GOAL בשישה מקומות מסביב לעולם. המלכה ראניה דיברה על הצורך להפוך את ״הטרגדיה הזאת להצלחה״ וקראה למנהיגים פוליטיים לבצע את ההתחייבויות שלהם לסיוע.
ב-2008, המלכה ראניה השתתפה בקמפיין בשמי (In My Name) של יוטיוב. היא הופיעה לצד will.i.am, החבר ב-The Black Eyed Peas בסרט ״End Poverty - Be the Generation״ (סיימו את הרעב - היו הדור), אשר עודד ראשי מדינות מסביב לעולם לעמוד בהתחייבויות שהם ביצעו בשנת 2000 בפסגת המילניום.

דיאלוג בין-תרבותי

המלכה ראניה הייתה קולנית במיוחד בנוגע לחשיבות של דיאלוג בין-תרבותי ודיאלוג בין-דתי כדי לאפשר הבנה, סובלנות וקבלה מסביב לעולם. היא עשתה שימוש במעמד שלה כדי לנסות לקרוא תיגר על מה שהיא מכנה תפיסות שגויות בעולם המערבי על העולם הערבי. מגזין פורבס דירג את המלכה ראניה בתור אחת מ-100 הנשים החזקות ביותר ב-2011. המלכה ראניה ניהלה קמפיין להבנה גוברת בין תרבויות בפורומים בכירים כמו אוניברסיטת הרוורד, קרן סקול, והפורום לכלכלה בג׳דה.
המלכה ראניה הופיעה רבות בטלוויזיה, בפרט הופעה בת חצי שעה ב-17 במאי 2006 במופע של אופרה וינפרי. בהופעה זאת שלה המלכה דיברה על מה שהיא כינתה ״תפיסות שגויות״ אודות אסלאם ותפקידן של נשים באסלאם. עבור עבודתה בגישור בין תרבויות היא זכתה בפרס צפון-דרום ממועצת אירופה במרץ 2009 וכן הייתה הזוכה הראשונה בפרס חזון יוטיוב (YouTube Visionary Award) בנובמבר 2008 וכן בפרס עושה-השלום (PeaceMaker Award) מטעם ארגון זרעים של שלום.
במאי 2009, המלכה ראניה נכחה בוועידת המנהיגים הצעירים העולמית בים המלח, בצד הירדני, כדי לדבר על האתגרים הסוציו-אקונומים אשר עומדים בפני המזרח התיכון. המלכה ארגנה טיולים עבור הנוכחים בוועידה שבהם הם ביקרו בתי ספר מקומיים בירדן וכן במוסדות של קרן נהר הירדן.
ב-2002 המלכה ראניה הצטרפה לחבר הנאמנים של הקרן הבינלאומית למען נוער שבסיסה בבולטימור שבמדינת מרילנד בארצות הברית. בספטמבר 2006 המלכה ראניה גם הצטרפה לחבר הנאמנים של קרן האומות המאוחדות, קרן הפועלת לקדם מטרות של האומות המאוחדות.

מיקרו מימון

בספטמבר 2003, המלכה ראניה קיבלה הזמנה להצטרף לחבר הנאמנים של הקרן הבינלאומית לסיוע קהילתי (FINCA). מהלך זה הגיע לאחר מערכת יחסים שהחלה ב-2002 שבה המלכה סיפקה תמיכה ודוברות עבורם. בתור שליחה של שנת המיקרו מימון הבינלאומית של האומות המאוחדות ב-2005, המלכה יצרה מיקרו עסקים ירדנים. ב-2008 המלכה סייעה להקמה של הסניף הירדני של FINCA בפברואר 2008.

אונליין

המלכה ראניה עושה שימוש ברשתות חברתיות מקוונות כגון יוטיוב, פייסבוק, אינסטגרם וטוויטר.

YouTube

ב-30 במרץ 2008 המלכה השיקה את ערוץ ה-YouTube הרשמי שלה. במקור המטרה של המלכה הייתה להזמין אנשים להביע את דעתם על המזרח התיכון וכן לדבר על סטריאוטיפים שעשוי להיות להם על ערבים ומוסלמים. בין 30 במרץ ל-12 באוגוסט, יום הילד הבינלאומי, פרסמה המלכה ראניה סרטים ביוטיוב שבו היא מבקשת מאנשים לשלוח אליה שאלות בנוגע לאסלאם ולעולם הערבי. היא השיבה תשובות לשאלות והסבירה את עמדתה בנוגע לאמת על סטריאוטיפים על ערבים ומוסלמים. לאחר חמישה חודשים היא פרסמה סרטים על נושאים שכללו טרור, הזכויות של נשים ערביות ורצח על חילול כבוד המשפחה.
המלכה ראניה גם מקשרת בין ראיונות נוכחיים שלה לערוץ היוטיוב שלה, כגון ראיון שהיא נתנה לוולף בליצר ב-CNN באפריל 2009. המלכה גם מעלה סרטונים על נושאים אחרים בפעילות שלה כגון הפעילות שלה לתמוך בפעילות של אונר״א בעזה לאחר מבצע עופרת יצוקה.

פייסבוק

המלכה ראניה מחזיקה חשבון בפייסבוק אשר מכוון ליצור מגע עם אנשים ולבצע דיאלוג חוצה תרבויות. לצד סרטוני היוטיוב שלה, ניתן למצוא בחשבון הפייסבוק של המלכה תמונות מחייה הפרטיים.

טוויטר

לקראת ביקור האפיפיור בנדיקטוס השישה עשר בירדן במאי 2009, המלכה ראניה החלה לעשות שימוש בפלטפורמת המיקרו-בלוגינג טוויטר עם שם המשתמש @QueenRania. כאשר הפורום הכלכלי העולמי נערך בים המלח בירדן ביוני 2009, המלכה ערכה את הראיון הראשון שלה בטוויטר. בראיון זה היא ענתה על חמש שאלות מהציבור הרחב בעזרת חשבון הטוויטר שלה.
כאשר המלכה הצטרפה לטוויטר היא גם נתנה ראיון ל-TechCrunch תחת הכותרת ״כיצד טוויטר יכול לשנות את העולם״. בראיון זה המלכה צוטטה כאומרת ״כדי לעשות שינוי חברתי דרך שימוש במדיה חברתית: מייצרים קהילה של תומכים אשר יכולים לעשות שימוש בקולות שלהם בשם אלה שאין להם קול, או לנצל את כישוריהם והידע שלהם והמשאבים כדי לשים יותר ילדים בכיתות לימוד או להפעיל לחץ על הנציגים הנבחרים כדי לשים את נושא החינוך בראש סדר העדיפויות.״
הפרסומים של המלכה בטוויטר נוגעים לעיתים לחייה האישיים ולעיתים כוללים תמונות שלה ושל משפחתה. לעיתים הפרסומים גם בנושאים רציניים יותר. המלכה פרסמה בעבר על טייפון בפיליפינים, על הבחירות באיראן ב-2009, שלום במזרח התיכון, קידומה של ירדן, חינוך בינלאומי ומיזמים כגון 1GOAL. המלכה גם ספגה ביקורת כגון למשל על ציוציה על ההפיכה בתוניסיה ב-2011.

האשמות שחיתות

המלכה ראניה הואשמה בשחיתות כאשר בפברואר 2011 מנהיגי 36 שבטים בדואים הוציאו הצהרה שבה הם דורשים ממלך ירדן ״להחזיר לאוצר המדינה את האדמות והחוות אשר ניתנו למשפחת יאסין״. בית המשפט המלכותי דחה את טענותיהם בעודו אומר שהחותמים על ההצהרה ״הם אינם המנהיגים של השבטים״, וכן דחה את הטענות בנוגע לנתינת אדמה בתור מתנה וכי בדיקה פשוטה ברישומי האדמות יראה אחרת. ב-17 באוקטובר 2019 פירסמה ראניה בדף הפייסבוק שלה איגרת לציבור הרחב שבה היא דוחה את כל הביקורת שהוטחה בה במהלך השנים האחרונות, וטענה כי מתנהל נגדה קמפיין הכפשה בלתי הוגן וכי היא התאפקה שלא להגיב עליו במשך כמה שבועות אך החליטה בסופו של דבר לשבור את שתיקתה.

תואר

ראניה נושאת בתואר ״הוד מלכותה מלכת הממלכה ההאשמית של ירדן״. מנישואיה ב-10 ביוני 1993 עם עבדאללה ועד המלכתו ב-22 במרץ 1999 היא נשאה בתואר ״הוד מעלתה המלכותית ראניה אל-עבדאללה מירדן״

פרסים

פרס הנשיא מטעם ארגון פיפ״א